Նռնաձոր

Անվան այլ կիրառումների համար տե՛ս՝ Նռնաձոր (այլ կիրառումներ) Նռնաձոր, գյուղ Հայաստանի Սյունիքի մարզի Մեղրի համայնքում։ Անուն Գյուղի պաշտոնական անունը Նռնաձոր է։ Ռուսական կայսրության ժամանակաշրջանից գյուղի հայտնի է Նյուվադի անունով։ Նռնաձոր է վերանվանվել 2006 թվականին։ Աշխարհագրություն Գտնվում է Արաքս գետից մոտ 2 կմ հեռավորության վրա` ձորալանջերին, ծովի մակարդակից 500-600 մ բարձրության վրա։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 97 կմ, իսկ Մեղրի քաղաքից հեռու է մոտ 17 կմ դեպի արևելք։ Բնակչություն Համաձայն 2011 թվականին Հայաստանում անցկացված մարդահամարի արդյունքների՝ Նռնաձորի մշտական բնակչությունը կազմել է 148, առկա բնակչությունը՝ 137 մարդ։ Ռուսական կայսրության ժամանակաշրջանից գյուղում բնակվել են ադրբեջանցիներ, որոնք հեռացել են 1991 թվականի ամռանը։ Դրանից հետո գյուղում վերաբնակվել են հայեր։ Ստորև ներկայացված է Նռնաձոր գյուղի բնակչության թվային փոփոխությունն ըստ տարիների. Արտաքին հղումներ Էջը Սյունիքի մարզպետարանի կայքում Արխիվացված 2012-04-06 Wayback Machine Ծանոթագրություններ